
[bookmark: _Hlk131408473]KLASA:007-04/23-01/3
URBROJ: 2168/01-57-83-4/1-23-
Pula,  17. srpnja 2023. godine

Zapisnik sa 25. sjednica Upravnog vijeća
održane 17. srpnja 2023.g. s početkom u 13:00 sati 

PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, izv.prof.dr.sc. Valter Boljunčić, Ivan Beletić Tatić
ODSUTNI ČLANOVI: Sanja Grbac Babić (op.)
OSTALI PRISUTNI: Dekan dr.sc. Daglas Koraca, Jelena Glavaš 
ZAPISNIČAR: Jelena Glavaš 
Sjednicom predsjedava dr.sc. Ezio Pinzan. Sjednica započinje u 13:00. Predsjednik ustanovljava da je ostvaren kvorum, te da će sjednica Upravnog vijeća ima potrebnu većinu pa će sve odluke koje se donesu biti pravovaljane. 

Predsjedavajući predlaže sljedeći  
DNEVNI RED
1. Prihvaćanje zapisnika sa 24. sjednice Upravnog vijeća Veleučilišta;
2. Odluka o nabavi usluge izrade projektne dokumentacije;
3. Odluka o prijedlogu promjene sjedišta;
4. Odluka o prijedlogu promjene djelatnosti;
5. Odluka o prijedlogu Statuta;
6. Odluka o donošenju cjenika;
7. Razno.

Predsjednik utvrđuje da je jednoglasno usvojen dnevni red.

Ad 1.)
Prihvaćanje zapisnika s 24. sjednice Upravnog vijeća Veleučilišta;
Predsjednik otvara raspravu o zapisniku sa 24. sjednice Upravnog vijeća Veleučilišta održane 27. ožujka 2023. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Odluka je jednoglasno usvojena.




Ad.2.) Odluka o nabavi usluge izrade projektne dokumentacije;
Predsjednik otvara raspravu i riječ prepušta dekanu. Dekan upoznaje prisutne da se ovdje radi o provedenom postupku javne nabave za potrebe rekonstrukcije i prenamjene istraživačkog centra Metris. Upoznaje prisutne da je proveden postupak javne nabave, da su se na natječaj javila tri ponuditelja, S.C. PROJECTING d.o.o. iz Pule s iznosom 54.800,00 € , EXPERT d.o.o. iz Našica u iznosu od 48.500,00 € te TRAMES d.o.o. iz Dubrovnika u iznosu 141.031,00 €. Obzirom da se radi o ekonomski najpovoljnijem ponuditelju, predlaže donošenje predmetne odluke. Odredbama Statuta propisano je da Upravno vijeće odlučuje o nabavi roba i usluga u vrijednosti iznad 200.000,00 do 500.000,00 kn.
Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o nabavi usluge izrade projektne dokumentacije.

Ad.3.) Odluka o prijedlogu promjene sjedišta
Predsjednik otvara raspravu i riječ prepušta tajniku Veleučilišta. Tajnik upoznaje prisutne da s obzirom na intencije Veleučilišta da preseli svoje poslovanje u Preradovićevu 9 D obzirom da je ista zgrada u vlasništvu Veleučilišta, predlaže da se donese odluka o promjeni sjedišta koja će biti inkorporirana u odredbe novog Statuta. Predlaže promjenu sjedišta adrese iz Rive 6 u Preradovićevu ulicu 9D.
Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o prijedlogu promjene sjedišta.

Ad.4.) Odluka o prijedlogu promjene djelatnosti 
Predsjednik otvara raspravu i riječ prepušta tajniku Veleučilišta. Tajnik upoznaje prisutne da oko predložene promjene djelatnosti na način da iste budu usklađene s realnim i stvarnim djelovanje.  Predlaže brisanje djelatnosti:
	- ustrojavanje i izvođenje kratkih stručnih studija, preddiplomskih stručnih studija, te specijalističkih diplomskih stručnih studija polivalentnog sadržaja, prvenstveno iz područja tehničkih znanosti (politehnike)
-	ustrojavanje i izvođenje zajedničkih i združenih studija sukladno Zakonu
-	obavljanje stručnih i visokostručnih poslova na području politehnike.

te dodavanje novih djelatnosti:
djelatnost visokog obrazovanja (ustrojavanje i izvođenje stručnih kratkih studija, stručnih prijediplomskih studija i stručnih diplomskih studija te ustrojavanje i izvođenje programa stručnog usavršavanja za potrebe cjeloživotnog učenja),
-	znanstvena djelatnost (eksperimentalni ili teorijski rad, industrijsko istraživanje te eksperimentalni razvoj),
- 	upravljanje vlastitim nekretninama, investicijama i opremom,
-	najam poslovnog prostora,
-	obavljanje visokostručnog i znanstvenog istraživačkog rada,
-	pružanje usluga akreditiranih tehničkih analiza i kontrole kvalitete materijala te izrada elaborata.

Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o prijedlogu promjene djelatnosti. 

Ad.5.) Odluka o prijedlogu Statuta
Predsjednik otvara raspravu i riječ prepušta tajniku Veleučilišta. Tajnik upoznaje prisutne s potrebama donošenja novog Statuta obzirom na donošenje novog Zakona o visokom obrazovanju i znanstvenoj djelatnosti te spajanju s Metrisom. Upoznaje prisutne s odredbama Statuta. Za riječ se javlja dekan koji upoznaje prisutne da je za čl. 10. Statuta dobio od strane nadležnog županijskog upravnog odjela za obrazovanje uputu da se iznosi o sklapanju pravnih poslova urede na slijedeći način:
· Dekan može samostalno sklapati pravne poslove kada vrijednost posla ne prelazi 30.000.00 € osim poslova o stjecanju, opterećivanju i otuđivanju nekretnina
· Dekan uz prethodnu suglasnost Upravnog vijeća može sklapati poslove o stjecanju, opterećivanju i otuđivanju nekretnina, druge imovine ili ugovoriti drugi pravni posao ako vrijednost pojedinačnog ugovora ne prelazi iznos od 70.000,00 eura. 
· Veleučilište ne može bez suglasnosti osnivača steći, opteretiti ili otuđiti nekretninu ili drugu imovinu, niti ugovoriti drugi pravni posao ako vrijednost pojedinačnog ugovora iznosi više od 70.000,00 €.
Za riječ se javlja izv.prof.dr.sc. Ticijan Peruško koji traži pojašnjenje čl. 14. odnosno značenje Odjela kao nove ustrojstvene jedinice Veleučilišta. Tajnik pojašnjava ulogu Odjela, Vijeća odjela te pročelnika odjela. Otvara se rasprava oko uloge Odjela u kojoj sudjeluju svi prisutni.
Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o prijedlogu Statuta.

Ad.6.) Odluka o donošenju cjenika
Predsjednik otvara raspravu i riječ prepušta dekanu. Dekan upoznaje prisutne sa sadržajem novog cjenika usluga laboratorija Centra za istraživanje Metris.
Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o donošenju cjenika.

Ad. 7.) Razno
[bookmark: _GoBack]Pod točkom razno dekan upoznaje prisutne s prijavljenim EU natječajima, te iznosi informacije oko statusa zgrade „bivše kirurgije“. 



Predsjednik zaključuje sjednicu u 14:20.

Predsjednik Upravnog vijeća
dr.sc. Ezio Pinzan

